2.9 การจัดการ

  (1) โครงสร้างการจัดการ

  - โครงสร้างกรรมการบริษัท

  บริษัท ซันวู้ดอินดัสทรีส์ จำกัด (มหาชน) มีกรรมการ 3 ชุดประกอบด้วยคณะกรรมการบริษัท
  คณะกรรมการบริหาร และคณะกรรมการตรวจสอบ โดยคณะกรรมการทั้ง 3 ชุด
  ประกอบด้วยผู้ทรงคุณวุฒิที่มีคุณสมบัติครบถ้วนตามประกาศคณะกรรมการกำกับหลักทรัพย์และตลาดหลักทรัพย์
  ที่ กจ. 12/2543 ข้อบังคับของตลาดหลักทรัพย์ และ มาตรา 68 แห่งพระราชบัญญัติบริษัทมหาชน
  โดยมีรายละเอียดดังนี้

  -ขอบเขตอำนาจหน้าที่และรายชื่อของคณะกรรมการ

-   คณะกรรมการบริษัทฯ

  ณ วันที่ 31 ธันวาคม 2544 คณะกรรมการบริษัทประกอบด้วย กรรมการจำนวน 9 ท่านดังนี้

  1. นายสันติ วยากรณ์วิจิตร ประธานกรรมการ

  2. นายทวีศักดิ์ วยากรณ์วิจิตร กรรมการ

  3. นายสมศักดิ์ วยากรณ์วิจิตร กรรมการ

  4. นายพีระศักดิ์ วยากรณ์วิจิตร กรรมการ

  5. Mr.Michael Andersen กรรมการ

  6. ดร.อรุณ ชมชาญ กรรมการ

  7. นางเจนจิรา เลากัยกุล ประธานกรรมการตรวจสอบ

  8. พล.ต.ท.นิยม กาญจนวัฒน์ กรรมการตรวจสอบ

  9. นายเทพ รุ่งธนาภิรมย์ กรรมการตรวจสอบ

อำนาจกรรมการ

นายสันติ วยากรณ์วิจิตร ลงลายมือชื่อและประทับตราสำคัญของบริษัทฯ

หรือกรรมการอื่นสองท่านลงลายมือชื่อร่วมกันและประทับตราสำคัญของบริษัทฯ

  ขอบเขตอำนาจหน้าที่ของคณะกรรมการ

1.  คณะกรรมการของบริษัทฯ ต้องปฏิบัติหน้าที่โดยใช้ความรู้ ความสามารถ
    และประสบการณ์ให้เป็นประโยชน์ต่อการดำเนินธุรกิจของบริษัทฯ
    เพื่อให้เป็นไปตามวัตถุประสงค์ และข้อบังคับของบริษัทฯ ตลอดจนมติที่ประชุมผู้ถือหุ้นของบริษัทฯ
    ด้วยความระมัดระวังเพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

2.  คณะกรรมการของบริษัทฯมีหน้าที่ในการทบทวนและให้ความเห็นชอบกับนโยบายและทิศทางการดำเนินงานของบริษัทฯ
    ที่เสนอโดยฝ่ายจัดการ

3.  คณะกรรมการของบริษัทฯ
    มีหน้าที่ในการกำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
    และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัทฯ
    รายการระหว่างบุคคลที่เกี่ยวโยงกันและอื่นๆ ให้พิจารณาโดยเป็นไปตามกฎระเบียบ
    ข้อบังคับของสำนักงานกำกับหลักทรัพย์และตลาดหลักทรัพย์และข้อบังคับตลาดหลักทรัพย์ ทั้งนี้
    หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอกเพื่อให้คำปรึกษาหรือความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัทฯ

4.  คณะกรรมมีหน้าที่ในการกำกับให้บริษัทฯ
    มีระบบการควบคุมภายในและการตรวจสอบภายในที่มีประสิทธิผล

5.  คณะกรรมการมีหน้าที่ในการทบทวนคู่มือการปฏิบัติงานของบริษัทฯ เกี่ยวกับจรรยาบรรณ
    และจริยธรรมทางธุรกิจ จริยธรรมของผู้บริหาร และพนักงาน
    เพื่อใช้เป็นแนวทางปฏิบัติภายในองค์กร

6.  คณะกรรมการมีอำนาจเลือกตั้งกรรมการจำนวนหนึ่งเป็นกรรมการบริหาร
    พร้อมทั้งมอบอำนาจและกำหนดขอบเขตอำนาจในการอนุมัติและสั่งการให้แก่คณะกรรมการบริหารและกรรมการผู้จัดการ
    เพื่อให้การบริหารกิจการบริษัทดำเนินไปตามนโยบายและวัตถุประสงค์ของบริษัท

  ทั้งนี้ อำนาจในการดำเนินการดังกล่าวข้างต้น
  ไม่รวมถึงการดำเนินการเกี่ยวกับรายการที่เกี่ยวโยงกัน
  และรายการได้มาหรือจำหน่ายไปซึ่งทรัยพ์สินที่สำคัญของบริษัทจดทะเบียน
  โดยการดำเนินการในเรื่องดังกล่าว ให้เป็นไปตามประกาศตลาดหลักทรัพย์แห่งประเทศไทย
  เรื่อง หลักเกณฑ์ วิธีการ และการเปิดเผยรายการทีเกี่ยวโยงกันของบริษัทจดทะเบียน และ
  เรื่อง หลักเกณฑ์ วิธีการ
  และการเปิดเผยเกี่ยวกับการได้มาหรือจำหน่ายไปซึ่งสินทรัพย์ของบริษัทจดทะเบียน

  เลขานุการบริษัท : นางศศิธร อ่าวรุ่งเรือง (รักษาการ)

- รายชื่อและตำแหน่งของผู้บริหาร / ผู้มีอำนาจควบคุม

คณะกรรมการบริหาร

  ณ วันที่ 31 ธันวาคม 2544 คณะกรรมการบริหารประกอบด้วย กรรมการจำนวน 4 ท่าน ดังนี้

1.  นายสันติ วยากรณ์วิจิตร ประธานกรรมการบริหาร

2.  นายทวีศักดิ์ วยากรณ์วิจิตร กรรมการผู้จัดการ

3.  นายสมศักดิ์ วยากรณ์วิจิตร กรรมการบริหาร

4.  Mr.Michael Andersen Corporate Director

ขอบเขตอำนาจหน้าที่ของคณะกรรมการบริหาร

1.  พิจารณาอนุมัตินโยบายสำคัญของบริษัทฯ โดยกำหนดวัตถุประสงค์ ภารกิจแนวทาง
    ตลอดจนการกำกับดูแลการดำเนินงานของบริษัทในเรื่องเกี่ยวกับ การผลิต การจัดจำหน่าย
    และการควบคุมบริษัทย่อยและบริษัทร่วมของบริษัท

2.  พิจารณาเรื่องการจัดสรรงบประมาณประจำปีตามที่ฝ่ายจัดการเสนอมา เพื่อนำเสนอ
    ต่อกรรมการบริษัทต่อไป

3.  พิจารณาแต่งตั้งบุคคลตามจำนวนที่เป็นและเห็นสมควรให้เป็นเจ้าหน้าที่บริหาร
    และพนักงานบริษัท
    เพื่อปฏิบัติหน้าที่ทุกตำแหน่งพร้อมทั้งกำหนดขอบเขตอำนาจตลอดทั้งอัตราเงินเดือน

4.  พิจารณาอนุมัติค่าใช้จ่ายในส่วนที่เกินวงเงินอนุมัติของกรรมการผู้จัดการ

5.  พิจารณาอนุมัติการกำหนดเงื่อนไขทางการค้า เช่น
    กำหนดวงเงินเครดิตให้กับลูกค้าระยะเวลาในการชำระเงิน การทำสัญญาซื้อขายผลิตภัณฑ์
    รวมถึงการเปลี่ยนแปลงเงื่อนไขทางการค้า

6.  พิจารณาอนุมัติการซื้อสินทรัพย์ถาวรในวงเงินไม่เกิน 15 ล้านบาท

7.  พิจารณาอนุมัติหลักการลงทุนในโครงการใหม่เพื่อนำเสนอคณะกรรมการบริษัทพิจารณาต่อไป

8.  พิจารณาอนุมัติหลักการลงทุนและการขยายธุรกิจ เพื่อนำเสนอกรรมการบริษัทพิจารณาต่อไป

9.  พิจารณาอนุมัติหลักเกณฑ์การบริหารบุคลากรซึ่งได้แก่ค่าตอบแทนและการปรับเงินเดือนประจำปีของพนักงาน

10. พิจารณาอนุมัติการแต่งตั้ง โยกย้าย และเลิกจ้างพนักงาน

11. ดำเนินกิจการที่เกี่ยวข้องกับการบริหารงานทั่วไปของบริษัท
    แต่ไม่รวมถึงการดำเนินการที่เกี่ยวกับการได้มาและจำหน่ายไปซึ่งทรัพย์สินของบริษัท
    และรายการที่เกี่ยวโยงกัน
    โดยการดำเนินงานในเรื่องดังกล่าวให้เป็นไปตามข้อบังคับของตลาดหลักทรัพย์

-   กรรมการผู้จัดการ : นายทวีศักดิ์ วยากรณ์วิจิตร

  ขอบเขตอำนาจหน้าที่ของกรรมการผู้จัดการ

พิจารณาแต่งตั้งบุคคลตามจำนวนที่จำเป็นและเห็นสมควรให้เป็นเจ้าหน้าที่บริหารและพนักงานบริษัท เพื่อปฏิบัติหน้าที่ทุกตำแหน่งพร้อมทั้งกำหนดขอบเขตอำนาจตลอดทั้งอัตราเงินเดือน

1.  พิจารณาอนุมัติการกำหนดเงื่อนไขทางการค้า เช่น กำหนดวงเงินเครดิตให้กับลูกค้า
    ระยะเวลาในการชำระเงิน การทำสัญญาซื้อขายผลิตภัณฑ์
    รวมถึงการเปลี่ยนแปลงเงื่อนไขทางการค้า

2.  พิจารณาอนุมัติการซื้อสินทรัพย์ถาวรในวงเงินไม่เกิน 15 ล้านบาท

3.  พิจารณาอนุมัติหลักเกณฑ์การบริหารบุคลากรซึ่งได้แก่ค่าตอบแทนและการปรับเงินเดือนประจำปีของพนักงาน

4.  พิจารณาอนุมัติการแต่งตั้ง โยกย้าย และเลิกจ้างพนักงาน

5.  ดำเนินกิจการที่เกี่ยวข้องกับการบริหารงานทั่วไปของบริษัท
    แต่ไม่รวมถึงการดำเนินการที่เกี่ยวข้องกับการได้มาและจำหน่ายไปซึ่งทรัพย์สินของบริษัท
    และรายการที่เกี่ยวโยงกัน
    โดยการดำเนินงานในเรื่องดังกล่าวให้เป็นไปตามข้อบังคับตลาดหลักทรัพย์

คณะกรรมการตรวจสอบ

ณ วันที่ 31 ธันวาคม 2544 คณะกรรมการตรวจสอบประกอบด้วยกรรมการจำนวน 3 ท่าน ดังนี้ 

1)  นางเจนจิรา เลากัยกุล ประธานกรรมการตรวจสอบ

2)  นายเทพ รุ่งธนาภิรมย์ กรรมการตรวจสอบ

3)  พล.ต.ท.นิยม กาญจนวัฒน์ กรรมการตรวจสอบ

  อำนาจและหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงิน
    และการควบคุมภายในอย่างถูกต้องและมีประสิทธิผล

2.  พิจารณาคัดเลือกและเสนอแต่งตั้งผู้สอบบัญชีของบริษัทฯ

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4.  คณะกรรมการตรวจสอบมีความรับผิดชอบต่อคณะกรรมการบริษัทตามหน้าที่และความรับผิดชอบที่ได้รับมอบหมายจากคณะกรรมการบริษัท
    ในขณะที่ความรับผิดชอบในกิจกรรมทุกประการของบริษัทต่อบุคคลภายนอกยังคงเป็นของคณะกรรมการบริหารบริษัททั้งคณะ

-   เจ้าหน้าที่บริหาร

  ณ วันที่ 31 ธันวาคม 2544 ผู้บริหารของบริษัทประกอบด้วย

  1. นายทวีศักดิ์ วยากรณ์วิจิตร กรรมการผู้จัดการ

  2. Mr.Michael Andersen Coporate Director

  3. นายครรชิต ณ บางช้าง ผู้จัดการฝ่ายพัฒนาธุรกิจ

  4. นายวิกรม นิพัทธ์เจริญ Acting Factory Manager for Garden Furniture

  Operations

  5. นายวิรัช กัญญามาลย์ ผู้อำนวยการฝ่ายพิธีการนำเข้าและส่งออก

  6. นางศศิธร อ่าวรุ่งเรือง ผู้อำนวยการฝ่ายการเงิน

  7. นางสาว พัชรา สุทธนารักษ์ ผู้จัดการฝ่ายบัญชี

รายละเอียดเกี่ยวกับกรรมการบริหาร

ชื่อ-สกุล : นายสันติ วยากรณ์วิจิตร

ตำแหน่ง : ประธานกรรมการบริหาร

อายุ : 64 ปี

สถาบันการศึกษา : มหาวิทยาลัยธรรมศาสตร์

คุณวุฒิทางการศึกษา : ปริญญาตรี

วิชาเอก : เศรษฐศาสตร์

วิชาโท : -

การถือหุ้นในบริษัท (%) : 17.93 %

ประสบการณ์ทำงานในระยะ 5 ปีย้อนหลัง

ช่วงเวลา : พ.ศ. 2534 - ปัจจุบัน

ตำแหน่ง : ประธานกรรมการบริหารกลุ่มป่าไม้สันติ

ชื่อหน่วยงาน / บริษัท / ประเภทธุรกิจ : กลุ่มบริษัท ป่าไม้สันติ

ชื่อ-สกุล : นายทวีศักดิ์ วยากรณ์วิจิตร

ตำแหน่ง : กรรมการบริหาร

อายุ : 41 ปี

สถาบันการศึกษา : Buckinghamshire College of Higher

Education

คุณวุฒิทางการศึกษา : Diploma

วิชาเอก : Furniture Production & Management

วิชาโท : -

การถือหุ้นในบริษัท (%) : 4.94 %

ประสบการณ์ทำงานในระยะ 5 ปีย้อนหลัง

ช่วงเวลา : 2539 - ปัจจุบัน

ตำแหน่ง : PRESIDENT

ชื่อหน่วยงาน / บริษัท / ประเภทธุรกิจ : บริษัท ซันวู้ดอินดัสทรีส์ จำกัด (มหาชน)

บริษัท ซันแคบิเนท จำกัด

ชื่อ-สกุล : นายสมศักดิ์ วยากรณ์วิจิตร

ตำแหน่ง : กรรมการ

อายุ : 40 ปี

สถาบันการศึกษา : Sasin Chulalongkorn University

คุณวุฒิทางการศึกษา : ปริญญาโท

วิชาเอก : Master of Management

วิชาโท : -

การถือหุ้นในบริษัท (%) : 3.95 %

ประสบการณ์ทำงานในระยะ 5 ปีย้อนหลัง

ช่วงเวลา : พ.ศ. 2525 - ปัจจุบัน

ตำแหน่ง : กรรมการผู้จัดการ

ชื่อหน่วยงาน / บริษัท / ประเภทธุรกิจ : บริษัท ลองซาน วีเนียร์ จำกัด

ชื่อ-สกุล : Mr.Michael Andersen

ตำแหน่ง : Corporate Director

อายุ : 54 ปี

สถาบันการศึกษา : Kaufmannische Berufsschule

คุณวุฒิทางการศึกษา : Commercial Diploma

วิชาเอก : Business

วิชาโท : -

การถือหุ้นในบริษัท (%) : -

ประสบการณ์ทำงานในระยะ 5 ปีย้อนหลัง

ช่วงเวลา : 2539 – ปัจจุบัน

ตำแหน่ง : Corporate Director

ชื่อหน่วยงาน / บริษัท / ประเภทธุรกิจ : บริษัท ซันวู้ดอินดัสทรีส์ จำกัด (มหาชน)

(2) การสรรหากรรมการและผู้บริหาร

การคัดเลือกบุคคลที่จะแต่งตั้งเป็นกรรมการของบริษัทฯ
ไม่ได้ผ่านขั้นตอนของคณะกรรมการสรรหา(Nominating Committee) อย่างไรก็ตาม บริษัทฯ
ได้กำหนดแนวทางในการแต่งตั้งกรรมการบริษัทฯ
โดยคณะกรรมการจะเป็นผู้พิจารณาคัดเลือกตามเกณฑ์ ประสบการณ์ ปริทรรศน์ ความสามารถ
และอุปนิสัย และนำเสนอต่อผู้ถือหุ้น โดยในการประชุมสามัญประจำปีทุกครั้ง
ให้กรรมการออกจากตำแหน่งหนึ่งในสามเป็นอัตราให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1
    เลือกตั้งบุคคลคนเดียวหรือหลายคนเป็นกรรมการได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนี้ให้ผู้เป็นประธานเป็นผู้ออกเสียงชี้ขาด

  (3) ค่าตอบแทนผู้บริหาร

1.  ค่าตอบแทนที่เป็นตัวเงิน

ในปี 2544 บริษัทจ่ายค่าตอบแทนรวมให้กับคณะกรรมการของบริษัทฯ ดังนี้

  -------------------------- ---------- ---------------- -----------------
                             จำนวนราย   จำนวนเงิน         ลักษณะค่าตอบแทน

  คณะกรรมการบริษัท             9          3,000,000.00     บำเหน็จกรรมการ

  คณะกรรมการตรวจสอบ          3          480,000.00       เงินเดือน

  กรรมการบริหารและผู้บริหาร      5          8,356,088.00     เงินเดือนและโบนัส
  -------------------------- ---------- ---------------- -----------------

2.  ค่าตอบแทนอื่น

  -- ไม่มี --

(4) การกำกับดูแลกิจการ

โดยทั่วไปคณะกรรมการบริษัทได้เริ่มปฏิบัติตามแนวทางของข้อพึงปฏิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทย
(“ข้อพึงปฏิบัติ”) ในเรื่องต่างๆ เช่น บทบาท หน้าที่ และความรับผิดชอบของคณะกรรมการ
การแต่งตั้งและการดำรงตำแหน่งกรรมการ การกำหนดค่าตอบแทนกรรมการ
การประชุมคณะกรรมการและผู้ถือหุ้น การรายงานข้อมูลทางการเงิน อย่างไรก็ตาม
สำหรับด้านที่บริษัทฯ ยังปฏิบัติได้ไม่ครบตามข้อพึงปฏิบัติ
คือในเรื่องการแต่งตั้งคณะกรรมการเฉพาะเรื่อง ปัจจุบันบริษัทฯ
มีเฉพาะคณะกรรมการตรวจสอบเท่านั้น บริษัทฯ ยังไม่มีการแต่งตั้งคณะกรรมการสรรหา
และคณะกรรมการกำหนดค่าตอบแทน เนื่องจาก บริษัทฯ
จัดเป็นธุรกิจขนาดกลางและโครงสร้างขององค์กรไม่ซับซ้อน ดังนั้น บริษัทฯ
เห็นว่าในปัจจุบันการพิจารณาและตัดสินใจในเรื่องต่างๆ
สามารถทำได้อย่างมีประสิทธิภาพโดยคณะกรรมการบริหารและผู้บริหาร นอกจากนี้บริษัทฯ
ยังมีกรรมการตรวจสอบคอยให้คำแนะนำและปรึกษาในเรื่องต่างๆ

  (5) การดูแลเรื่องการใช้ข้อมูลภายใน

การดูแลเรื่องการใช้ข้อมูลภายใน บริษัทฯ
มีนโยบายและวิธีการในการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตนดังนี้

-   ผู้บริหารรับทราบภาระและหน้าที่ความรับผิดชอบในการจัดทำและเปิดเผยรายงานการถือครองหลักทรัพย์ของตน
    คู่สมรส และบุตรที่ยังไม่บรรลุนิติภาวะ ตามมาตรา 59
    แห่งพระราชบัญญัติหลักทรัพย์และตลาดหลักทรัพย์
    ประกาศคณะกรรมการกำกับหลักทรัพย์และตลาดหลักทรัพย์ที่ สจ 14/2540
    และข้อบังคับตลาดหลักทรัพย์แห่งประเทศไทย

-   บริษัทฯ จะส่งหนังสือเวียนเพื่อแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในต้องหยุดการซื้อขายหลักทรัพย์ ทั้งนี้บริษัทฯ
    จะส่งหนังสือเวียนดังกล่าวเป็นเวลา 45 วันก่อนบริษัทฯ ประกาศผลการดำเนินงาน

-   บริษัทฯ มีนโยบายให้ผู้บริหารและพนักงานต้องปฏิบัติตามคู่มือปฏิบัติงานของบริษัทอย่างเคร่งครัด

  ทั้งนี้
  หากพบว่าผู้บริหารท่านใดกระทำการฝ่าฝืนโดยการใช้ข้อมูลภายในเพื่อประโยชน์ของตนหรือมีความประพฤติที่ส่อไปในทางที่จะทำให้บริษัทได้รับความเสียหาย
  บริษัทฯ มีมาตรการเด็ดขาดโดยจะดำเนินการปลดผู้บริหารที่ฝ่าฝืนดังกล่าว

(6) บุคลากร

บริษัท ซันวู้ดอินดัสทรีส์ จำกัด (มหาชน)

ณ วันที่ 31 ธันวาคม 2544 บริษัทฯ มีพนักงานทั้งหมด 494 คน แบ่งเป็นฝ่ายผลิต 438 คน
และฝ่ายสำนักงาน 56 คน ผลตอบแทนรวมสำหรับพนักงานในปี 2544 เท่ากับ 82.74 ล้านบาท
โดยค่าตอบแทนดังกล่าวเป็นค่าตอบแทนในรูปแบบ เงินเดือน โบนัส และค่าตอบแทนอื่น ๆ

  บริษัท ซันแคบิเนท จำกัด

ณ วันที่ 31 ธันวาคม 2544บริษัทฯ มีพนักงานทั้งหมด 688 คน แบ่งเป็นฝ่ายผลิต 667 คน
และฝ่ายสำนักงาน 21 คน ผลตอบแทนรวมสำหรับพนักงานในปี 2544 เท่ากับ 55.01 ล้านบาท
โดยค่าตอบแทนดังกล่าวเป็นค่าตอบแทนในรูปแบบ เงินเดือน โบนัส และค่าตอบแทนอื่น ๆ

บริษัท ลองซานวีเนียร์ จำกัด

 ณ วันที่ 31 ธันวาคม 2544 บริษัทฯ มีพนักงานทั้งหมด 92 คน แบ่งเป็นฝ่ายผลิต 81 คน และฝ่ายสำนักงาน 11 คน ผลตอบแทนรวมสำหรับพนักงานในปี 2544 เท่ากับ 15.72 ล้านบาท โดยค่าตอบแทนดังกล่าวเป็นค่าตอบแทนในรูปแบบ เงินเดือน โบนัส และค่าตอบแทนอื่น ๆ

-   นโยบายการพัฒนาบุคลากร

  บริษัทมีนโยบายพัฒนาบุคลากร
  โดยได้จัดสัมนาและการฝึกอบรมทักษะการทำงานให้เหมาะกับพนักงานในแต่ละส่วนงาน เช่น
  การอบรมพนักงานใหม่ (First Orientation Training)
  การอบรมพนักงานระหว่างการทำงาน (On the job training)
  และการอบรมเพื่อเสริมทักษะ (Inservice Training) เช่น คอมพิวเตอร์,
  วินัยการทำงานผลิต และเทคโนโลยีการผลิต เป็นต้น โดยมีวัตถุประสงค์เพื่อเพิ่มพูนความรู้
  ความสามารถ และทักษะการทำงานให้แก่พนักงาน
  และเป็นการเพิ่มประสิทธิภาพในการทำงานของพนักงาน นอกจากนี้
  การฝึกอบรมดังกล่าวยังมุ่งเน้นให้พนักงานพัฒนาความสามารถเพื่อการเลื่อนตำแหน่งพนักงานและความก้าวหน้าในอาชีพ